Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2013/012 BE/Ford Genk fra Belgien) /* COM/2014/0532 final - 2014/ () */





BEGRUNDELSE BAGGRUND FOR FORSLAGET 1. Betingelserne for økonomisk støtte fra Den Europæiske Fond for Tilpasning til Globaliseringen (EGF) for ansøgninger, der er indsendt inden den 31. december 2013, er fastsat i Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen ("EGF-forordningen")[1]. 2. Den 23. december 2013 indgav Belgien ansøgning EGF/2013/012 BE/Ford Genk om økonomisk EGF-støtte som følge af afskedigelser i samlefabrikken Ford-Werke GmbH[2] med hjemsted i Genk ("Ford Genk") og hos 10 af Ford Genks leverandører i Belgien. Ansøgningen blev suppleret med yderligere oplysninger frem til den 12. juni 2014. 3. Efter en gennemgang af ansøgningen konkluderer Kommissionen i overensstemmelse med de gældende bestemmelser i EGF-forordningen, at betingelserne for økonomisk EGF-støtte er opfyldt. RESUMÉ AF ANSØGNINGEN EGF-ansøgning: || EGF/2013/012 Ford Genk Medlemsstat: || Belgien Dato for indgivelse af ansøgningen: || 23.12.2013 Interventionskriterium: || Artikel 2, litra c), i EGF-forordningen Hovedvirksomhed: || Ford-Werke GmbH Antal leverandører og producenter i efterfølgende produktionsled: || 10 Referenceperiode: || 1.7.2013-1.11.2013 Dato for iværksættelse af individualiserede tilbud til de arbejdstagere, der er tiltænkt støtte || 1.7.2013 Antal afskedigelser i referenceperioden: || 469 Antal afskedigelser før og efter referenceperioden: || 43 Antal afskedigelser i alt: || 512 Antal personer, der forventes at deltage i foranstaltningerne: || 479 Budget til de individualiserede tilbud: || 1 085 890 EUR Budget til gennemførelse af EGF: || 56 000 EUR (4,9 % af det samlede budget) Budget i alt: || 1 141 890 EUR Økonomisk støttebeløb, som EGF anmodes om (EUR): || 570 945 EUR (50 % af det samlede budget) VURDERING AF ANSØGNINGEN Sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen 4. For at fastslå, at der findes en sammenhæng mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen, anfører de belgiske myndigheder, at sektoren for produktion af personbiler, i hvilken Ford Genk er aktiv, har været genstand for alvorlige økonomiske forstyrrelser, herunder navnlig et hurtigt fald i EU's markedsandel. 5. Ifølge de belgiske myndigheders oplysninger[3] som vist i tabellen nedenfor faldt produktionen af personbiler mellem 2007 og 2012 i EU-27 fra 17,10 mio. enheder til 14,61 mio. enheder (− 14,6 %; årlig tilbagegang på 3,1 %), hvorimod produktionen af personbiler på verdensplan i samme periode steg fra 53,05 mio. enheder til 63,07 mio. enheder (+ 18,9 %; årlig fremgang på 3,5 %). Det har ført til et fald i markedsandelen for EU-27 af produktionen af personbiler på verdensplan, målt i mængde fra 32,2 % til 23,2 % (− 28,2 %; årlig tilbagegang på 6,4 %). Til sammenligning steg Kinas markedsandel i samme periode fra 12,0 til 24,6 % (+ 104,6 %), dvs. årlig fremgang på 15,4 %), hvorimod markedsandelene for andre store producenter faldt (Japan: − 27,7 % / årlig tilbagegang på 6,3 %; Sydkorea: − 5,9 % / årlig tilbagegang på 1,2 %), USA: − 12,0 % / årlig tilbagegang på 2,5 %), men generelt set i mindre omfang end for EU-27. Disse data viser således et hurtigt fald i EU's markedsandel i sektoren for produktion af personbiler på verdensplan. Markedsandel af produktionen af personbiler på verdensplan (mængde) Kilde: OICA 6. Den vanskelige økonomiske situation for bilindustrien i Unionen, som primært skyldes et støt fald i salget af nye personbiler i Unionen som følge af den økonomiske krise og strukturelle problemer med overkapacitet, som visse producenter i flere medlemsstater har oplevet, har indvirket negativt på den internationale konkurrenceevne for EU's bilindustri som helhed. Disse faktorer har medført adskillige lukninger og omstrukturering hos bilfabrikanterne og deres leverandører, hvilket har resulteret i mange tabte arbejdspladser i bilindustrien inden for de seneste år. Mellem 2008 og 2013 faldt antallet af beskæftigede i bilindustrien (NACE rev. 2, hovedgruppe 29 "Fremstilling af motorkøretøjer, påhængsvogne og sættevogne") i EU-27 f.eks. med ca. 220 000 fra 3,16 mio. til 2,94 mio. (- 7,0 %)[4]. 7. Bilindustrien har været genstand for 17 afgørelser om mobilisering af EGF siden fondens start i 2007[5]. Navnlig tilbagegangen i EU's markedsandel af produktionen af personbiler har været omhandlet i 8 tidligere EGF-afgørelser[6]. Antal afskedigelser og opfyldelse af kriterierne i artikel 2, litra c) 8. Ansøgningen er baseret på interventionskriteriet i artikel 2, litra c), i EGF-forordningen, ifølge hvilken en ansøgning under særlige omstændigheder kan godkendes, selv om de interventionskriterier, der er fastsat i artikel 2, litra a), eller artikel 2, litra b, i EGF-forordningen ikke er opfyldt, forudsat at afskedigelserne har en alvorlig indvirkning på beskæftigelsen og den lokale økonomi. 9. Ansøgningen vedrører 469 afskedigelser i en periode på fire måneder fra den 1. juli 2013 til den 1. november 2013 (og omfatter 246 afskedigelser hos Ford Genk og 223 afskedigelser hos otte af virksomhedens leverandører) såvel som 43 afskedigelser foretaget efter denne periode mellem 1. november 2013 og 23. december 2013 (26 afskedigelser hos Ford Genk og 17 afskedigelser hos syv af dennes leverandører), men i tilknytning til den samme kollektive afskedigelsesprocedure. Dette samlede antal på 512 afskedigelser under og efter referenceperioden svarer til en første bølge af afskedigelser hos Ford Genk og dennes leverandører[7] og til nedskæringer i arbejdsstyrken hos Ford Genks leverandører som følge af en reduktion af aktiviteterne på Fords anlæg som forberedelse til anlæggets lukning. Virksomhed || Antal afskedigelser: || i referenceperioden || efter referenceperioden || I alt Ford Genk (Ford-Werke GmbH) || 246 || 26 || 272 BASF Coatings Services NV || 1 || 0 || 1 Belplas Industries BVBA || 0 || 1 || 1 FACIL Europe BVBA || 9 || 0 || 9 Henkel Industrieservice BVBA || 7 || 0 || 7 IAC Group BVBA || 46 || 4 || 50 Lear Corporation Belgium CVA || 33 || 5 || 38 Service Magazijn Limburg NV || 73 || 1 || 74 Syncreon Genk BVBA || 42 || 3 || 45 Transport Service NV || 0 || 2 || 2 Zender Industrie België NV || 12 || 1 || 13 I alt || 469 || 43 || 512 10. Alle afskedigelser er beregnet fra den dag, hvor ansættelseskontrakten faktisk opsiges før dens udløb, som fastsat i EGF-forordningens artikel 2, andet afsnit, andet led ("metode 2"). 11. Ansøgningen opfylder derfor delvist interventionskriterierne i artikel 2, litra a), i EGF-forordningen, da den vedrører afskedigelser over en periode på fire måneder i én virksomhed i en medlemsstat, men den fraviger disse kriterier med hensyn til minimumsantallet af afskedigelser i referenceperioden, idet der er under 500 afskedigelser. 12. De belgiske myndigheder fremfører, at usædvanlige omstændigheder gør sig gældende, og at, selv om antallet af afskedigelser i denne første bølge af afskedigelser i referenceperioden ligger under tærsklen på 500 afskedigelser, forventes der to yderligere bølger af afskedigelser i 2014 (ca. 650 afskedigelser hos Ford Genk og dennes leverandører) og i forbindelse med lukningen af anlægget ved udgangen af 2014 (ca. 4 000 afskedigelser hos Ford Genk og dennes leverandører), for hvilke de belgiske myndigheder kan indgive EGF-ansøgninger. For så vidt angår denne første bølge af afskedigelser, har de belgiske myndigheder ønsket, selv om tærsklen på 500 afskedigelser ikke er opfyldt, at gennemføre særlige foranstaltninger til fordel for denne første gruppe af afskedigede arbejdstagere så hurtigt som muligt for at øge disse arbejdstageres muligheder for at finde ny beskæftigelse og give alle afskedigede arbejdstagere samme muligheder. I alt er antallet af direkte afskedigelser, der forventes som følge af lukningen af Ford Genk, meget højt (ca. 4 340 afskedigelser hos Ford Genk og 2 820 afskedigelser hos dennes leverandører i samme geografiske område). Ifølge analyser, som de belgiske myndigheder har henvist til[8], vil disse afskedigelser få alvorlig indvirkning på beskæftigelsen og den lokale økonomi. Redegørelse for afskedigelsernes uforudseelighed 13. De belgiske myndigheder hævder, at lukningen af Fords anlæg i Genk ikke kunne forudses. I september 2010 indgik Fords ledelse og fagforeningerne på Ford Genk-anlægget en aftale om investeringsforpligtelser for perioden 2010-2014, hvor Fords ledelse erklærede sig rede til at opretholde produktionen af 3 bilmodeller (Mondeo, S-Max og Galaxy) på anlægget i Genk og overdrage udarbejdelsen af fremtidige modeller i samme segment til anlægget. Fords ledelse var ligeledes rede til at opretholde den installerede kapacitet på 225 000 enheder om året og sikre, at der ikke ville finde kollektive afskedigelser sted hos Ford Genk under hele aftalens løbetid mod at få fagforeningernes accept af nedskæringer i personaleudgifterne[9]. Ifølge de belgiske myndigheder afviste Fords ledelse i september 2012 påstandene om lukningen af anlægget og bekræftede den planlagte produktion af næste generation af Mondeo-modellen på anlægget i Genk fra oktober 2013. Imidlertid meddelte Ford i oktober 2012, at man agtede at lukke anlægget i Genk ved udgangen af 2014 og give produktionen af nye bilmodeller til andre anlæg i Unionen[10]. Identifikation af de arbejdstagere, der er tiltænkt støtte 14. De belgiske myndigheder anslår, at 479 af de 512 afskedigede arbejdstagere i denne første bølge af afskedigelser (dvs. de arbejdstagere, der er tiltænkt støtte) vil deltage i de foranstaltninger, som medfinansieres af EGF[11]. 15. Fordelingen af de arbejdstagere, der er tiltænkt støtte, efter køn, nationalitet og aldersgruppe er som følger: Kategori || Antal arbejdstagere, der er tiltænkt støtte Køn: || Mænd: || 401 || Kvinder: || 78 Nationalitet: || EU-borgere: || 479 || Ikke-EU-borgere: || 0 Aldersgruppe: || 15-24-årige || 3 || 25-54-årige || 470 || 55-64-årige || 6 || Over 64 år || 0 16. Syv af de arbejdstagere, der er tiltænkt støtte, har langvarige sundhedsproblemer eller handicap. 17. Fordelingen af de berørte arbejdstagere efter erhvervskategorier[12] er, som følger: ISCO-08, overordnet gruppe || Antal arbejdstagere, der er tiltænkt støtte 1 Ledelsesarbejde || 0 2 Arbejde, der forudsætter viden på højeste niveau inden for pågældende område || 39 3 Arbejde, der forudsætter viden på mellemniveau || 59 4 Almindeligt kontor- og kundeservicearbejde || 3 5 Service- og salgsarbejde || 0 7 Håndværkspræget arbejde || 39 8 Operatør- og monteringsarbejde samt transportarbejde || 253 9 Andet manuelt arbejde || 4 Ukendt/ikke tilgængelig || 82 18. I overensstemmelse med EGF-forordningens artikel 7 har de belgiske myndigheder bekræftet, at principperne om ligebehandling og ikke-forskelsbehandling vil blive overholdt med hensyn til adgang til de foreslåede foranstaltninger og deres gennemførelse. Beskrivelse af det pågældende geografiske område og de relevante myndigheder og andre interessenter 19. Afskedigelserne hos Ford Genk og dennes leverandører påvirker først og fremmest provinsen Limburg i regionen Flandern i det nordøstlige Belgien. Provinsen Limburg er et tidligere kulmineområde, hvor beskæftigelsen er stærkt afhængig af traditionel industri. Ifølge de belgiske myndigheder er provinsen Limburg i forhold til gennemsnittet i Flandern kendetegnet ved høj arbejdsløshed, lavere kvalifikations- og kompetenceniveau og et mindre udviklet udbud af uddannelser. Desuden forekommer virksomhederne i provinsen Limburg generelt mindre innovative og har en lavere grad af internationalisering i forhold til det flamske gennemsnit (udtrykt i andel af eksport og omfang af udenlandske investeringer), og antallet af nystartede virksomheder er også relativt lavt. Ifølge de belgiske myndigheder er provinsen Limburg også forholdsvis vanskeligt tilgængelig på grund af en svag infrastrukturel udvikling. 20. Den myndighed, der er ansvarlig for EGF-ansøgningen, er agenturet for Den Europæiske Socialfond (ESF) i Flandern. De vigtigste organer, der er ansvarlige for gennemførelsen af de foranstaltninger, der medfinansieres af EGF, er den flamske arbejdsformidling og erhvervsuddannelsestjeneste (VDAB) og den nationale arbejdsformidling (RVA). 21. Andre organisationer, der er involveret i den overordnede koordinering og gennemførelse af de foreslåede foranstaltninger, omfatter: – den flamske regering (ministerpræsident, minister for beskæftigelse) – provinsen Limburg – fagforeningerne (ABVV, ACV og ACLVB) – det regionale socioøkonomiske samrådsudvalg (RESOC) og det socioøkonomiske råd i regionen Limburg (SERR Limburg) – beskæftigelses- og uddannelsesfonden for Limburgs metalindustri (FTML) og Limburgs Institut for uddannelse af ansatte i metalforarbejdningsindustrien (LIMOB) – den nye platform for iværksætterkultur i Limburg (som består af føderationen for industriel teknologi, den flamske sammenslutning af landmænd, sammen­slutningen af byggearbejdere i Limburg, den flamske sammenslutning af selvstændige arbejdsgivere (Limburg), ligaen af kristne arbejdsgivere (Limburg), og det flamske industri- og handelskammer (Limburg)). 22. Den flamske regering har også oprettet en særlig taskforce, der samler alle relevante interessenter (arbejdsmarkedets parter, arbejdsgiverorganisationer, lokale og regionale myndigheder, brancheforeninger osv.). Kommissionens tjenestegrene er også tilknyttet arbejdet i taskforcen. Afskedigelsernes forventede virkning på beskæftigelsessituationen på lokalt, regionalt og nationalt plan 23. Ford Genk har været den største arbejdsgiver i provinsen Limburg og har tegnet sig for 1,7 % af det samlede antal beskæftigede. Endvidere stod den for 10 % af den samlede omsætning hos de 500 største virksomheder i Limburg. 24. Ifølge en undersøgelse, som de belgiske myndigheder[13] har henvist til, vil der for hver 100 job, der forventes at gå tabt hos Ford Genk, være 65 tabte arbejdspladser hos dennes direkte og indirekte leverandører i Limburg og yderligere 72 tabte arbejdspladser hos leverandører andre steder i regionen Flandern. I antal beskæftigede vil dette betyde som vist i nedenstående tabel, at de 4 340 direkte arbejdspladser, der forventes at gå tabt som følge af lukningen af Ford Genk, vil blive ledsaget af et yderligere tab af ca. 2 820 arbejdspladser hos leverandører i Limburg og 3 110 arbejdspladser hos leverandører andre steder i regionen Flandern, hvilket vil bringe det samlede jobtab i regionen Flandern op på ca. 10 270 (jobmultiplikator på 2,4). Hertil kommer, at reduktionen i købekraften (udgifter til konsum) forventes at føre til et tab på ca. 1 040 arbejdspladser i Limburg og 450 arbejdspladser i resten af regionen Flandern, hvilket vil bringe det samlede jobtab i regionen Flandern op på ca. 11 760 (jobmultiplikator på 2,7). Type virkninger på beskæftigelsen || Forventet antal af tabte arbejdspladser Direkte tab af arbejdspladser (Ford Genk) || 4 340 Indirekte tab af arbejdspladser (hos leverandører i Limburg) || 2 820 Indirekte tab af arbejdspladser (hos leverandører i resten af regionen Flandern) || 3 110 Efterfølgende tab af arbejdspladser (i Limburg) || 1 040 Efterfølgende tab af arbejdspladser (i resten af regionen Flandern) || 450 I alt || 11 760 25. Overordnet set kan der derfor gå ca. 8 200 arbejdspladser tabt i provinsen Limburg, hvilket kan føre til en stigning i ledigheden i Limburg på mellem 1,8 og 2 procentpoint (dvs. en stigning på mellem 26,5 % til 29,4 % i den regionale arbejds­løshedsprocent, fra 6,8 % til 7,9 % bare for direkte tab af arbejdspladser hos Ford Genk eller 8,6 % inklusive indirekte tab af arbejdspladser hos leverandørerne, eller 8,8 % inklusive de deraf følgende tab af arbejdspladser). 26. Mere generelt forventes lukningen af Ford Genk også at medføre en forringelse af den økonomiske velstand på mellem 2,6 % og 2,9 % (på grund af nedsat produktion og forringet købekraft) og en nedbringelse på 10,9 % i arbejdsproduktivitetsvækst (målt i værditilvækst). Individualiserede tilbud, der skal finansieres, og fordelingen af de anslåede omkostninger 27. Kun nogle af de foranstaltninger, som udgør en del af de aktiviteter, der skal gennemføres af de belgiske myndigheder som støtte til de arbejdstagere, der er blevet afskediget som følge af lukningen af Ford Genk-anlægget, vil blive medfinansieret af EGF. Foranstaltninger, der er obligatoriske i henhold til kollektive afskedigelses­procedurer i Belgien[14], samt supplerende foranstaltninger, som finansieres af andre midler end EGF[15], er derfor ikke omfattet af denne EGF-ansøgning. Det overordnede sæt foranstaltninger (obligatoriske foranstaltninger, supplerende foranstaltninger, EGF-foranstaltninger) forvaltes af VDAB. 28. De individualiserede tilbud til de arbejdstagere, der er blevet afskediget, som en del af de foranstaltninger, der vil blive medfinansieret af EGF for den første bølge af afskedigelser[16], består af følgende foranstaltninger (opdelt efter kategori): 1) Hjælp til jobsøgning: – Central sagsbehandler: Som led i initiativet "Jobs voor Limburg" vil en sagsbehandler i VDAB sikre koordineringen af de jobtilbud, der modtages fra virksomheder, der har udtrykt interesse i at ansætte arbejdstagere, der afskediges af Ford Genk eller dennes leverandører, og vil tage initiativer til at støtte denne aktivitet (f.eks. forvaltning af en særlig e-mailtjeneste). – Rådgiver inden for intervention af social karakter: VDAB's rådgivere inden for intervention af social karakter tilbyder følgende aktiviteter til alle arbejdstagere, der er tiltænkt støtte: i) informations­møde før afskedigelsen (indledende assistance fra beskæftigelsesenhederne, udfyldelse af et grundlæggende administrativt dossier som en forhånds­registrering i arbejdsløshedssystemet, oplysninger om rettigheder og forpligtelser i forbindelse med de generelle foranstaltninger inden for afskedigelses­programmet, vejledning i forbindelse med genplacering osv.), ii) informationsmøde efter afskedigelsen (tilrettelagt sammen med RVA) om rettigheder og forpligtelser som jobsøgende, arbejdsløshedsydelser, tilgængelig hjælp og støtte, uddannelsesmuligheder osv., iii) individuelle interview med arbejdstagere, der afskediges, og præsentation af tjenester under VDAB alt efter den enkelte arbejdstages behov og iv) heldesk-funktion. – Oplysninger om erhvervsuddannelse og uddannelsesmuligheder: Potentielle arbejdsgivere afholder informationsmøder for grupper på arbejdspladsen (Ford Genk-anlægget, før eller efter skifteholdsarbejde) for alle arbejdstagere, der er tiltænkt støtte; der fandt kortvarige praktikophold sted hos Infrabel (operatør af jernbanenet) mellem juli 2013 og efteråret 2013 (80 arbejdstagere, der er tiltænkt støtte). – Aktiv job-orienteret vejledning: VDAB’s personale udbyder følgende til ca. 150 arbejdstagere, der er tiltænkt støtte: i) søgning efter jobtilbud, ii) kontakt til potentielle arbejdsgivere, iii) tilrettelæggelse af virksomhedsbesøg, iv) udvikling af andre pr-foranstaltninger og v) individualiseret vejledning til personer, der finder et job (tre måneder). 2) Videreuddannelse og omskoling: – Erhvervsuddannelseskurser: VDAB udbyder erhvervsuddannelseskurser på områder, som svarer til behovene hos de arbejdstagere, der er tiltænkt støtte, som afdækket i forbindelse med oplysnings-, erhvervsvejlednings- og rådgivningstiltagene. Uddannelseskurserne leveres enten internt af VDAB eller vil blive outsourcet til eksterne uddannelsesudbydere gennem en udbudsprocedure. Erhvervsuddannelseskurserne vil blive tilbudt til ca. 100 til 110 arbejdstagere i målgruppen. Hertil kommer, at ca. 30 arbejdstagere vil deltage i praktik­ordninger på mellem nogle få dage og nogle få uger; hvert praktikantophold vil blive overvåget af en mentor i virksomheden, hvor praktikopholdet gennemføres, og vil blive fulgt op af en vejleder fra VDAB eller af den eksterne uddannelsesudbyder. – Beskæftigelse gennem individuel erhvervsuddannelse: Som led i en generel ordning, der forvaltes af VDAB ("Individuele Beroepsopleiding" — IBO), udbyder virksomheder uddannelseskurser på det enkelte arbejdssted på mellem én til seks måneder (udføres af eller under tilsyn af en mentor) til ca. 75 arbejdstagere, der er tiltænkt støtte. Ved slutningen af uddannelseskurset på arbejdsstedet tilbyder virksomheden en tidsbegrænset eller tidsubegrænset ansættelseskontrakt til kursusdeltageren. – Kurser i jobsøgning: Eksterne kontrahenter vil udbyde kurser i jobsøgningsfærdigheder til ca. 75 arbejdstagere i målgruppen i form af fælles workshopper (gruppeøvelser, simulationer osv.) med særligt fokus på grupper såsom personer, der ikke har hollandsk som modersmål, eller ældre jobsøgende; jobansøgningerne vil blive fulgt op af en vejleder. 29. Disse foranstaltninger udgør aktive arbejdsmarkedsforanstaltninger, som falder ind under de støtteberettigede foranstaltninger, der er fastlagt i EGF-forordningens artikel 3. 30. De samlede omkostninger til foranstaltningerne anslås til 1 141 890 EUR og omfatter udgifter til individualiserede tilbud på 1 085 890 EUR og udgifter til gennemførelse af EGF (forberedende arbejde, forvaltning, oplysning og offentlig omtale samt kontrolaktiviteter) på 56 000 EUR (4,9 % af de samlede omkostninger). Der anmodes om økonomisk EGF-støtte på i alt 570 945 EUR (50 % af de samlede omkostninger). Foranstaltninger || Anslået antal arbejdstagere, som er tiltænkt støtte || Anslåede omkostninger pr. arbejdstager, som er tiltænkt støtte (i EUR)* || Samlede omkostninger (EGF og national medfinansie­ring) (i EUR)* Individualiserede tilbud: || || || 1) Hjælp til jobsøgning: || || || – Central sagsbehandler || 479 || 47 || 22 400 – Rådgiver inden for intervention af social karakter || 479 || 184 || 88 000 – Oplysninger om erhvervsuddannelse og uddannelsesmuligheder || 479 || 4 || 1 900 – Aktiv joborienteret vejledning || 150 || 1 000 || 150 000 2) Efteruddannelse og omskoling: || || || – Erhvervsuddannelseskurser || 30-110 || Ikke relevant || 718 094 – Beskæftigelse gennem individuel erhvervsuddannelse || 75 || 470 || 35 272 – Kurser i jobsøgning || 75 || 936 || 70 224 Subtotal || – || – || 1 085 890 Udgifter til gennemførelse af EGF: || || || 1. Forberedende arbejde || – || – || 0 2. Forvaltning || – || – || 40 000 3. Oplysning og offentlig omtale || – || – || 6 000 4. Kontrolaktiviteter || – || – || 10 000 Subtotal || – || – || 56 000 Samlede omkostninger: || – || – || 1 141 890 EGF-støtte (50 % af de samlede udgifter) || – || – || 570 945 *Afrundede tal 31. De belgiske myndigheder bekræfter, at de ovennævnte foranstaltninger er supplerende i forhold til de foranstaltninger, som er finansieret af strukturfondene, og at der er etableret foranstaltninger for at forhindre dobbelt finansiering. Dato for iværksættelse eller planlagt iværksættelse af individualiserede tilbud til de arbejdstagere, der er tiltænkt støtte 32. De belgiske myndigheder begyndte den 1. juli 2013 at yde individualiserede tilbud til de arbejdstagere, der var tiltænkt støtte. Udgifterne til disse foranstaltninger er derfor berettiget til økonomisk støtte fra EGF fra denne dato. Procedurer for høring af arbejdsmarkedets parter 33. VDAB har underrettet arbejdsmarkedets parter i SERR Limburg om målene for og de foreslåede foranstaltninger i forbindelse med EGF-ansøgningen. Repræsentanter for hver af arbejdsmarkedets parter i SERR Limburg deltager i et tilsynsudvalg, der oprettes specielt til denne EGF-ansøgning. Desuden er EGF-ansøgningen blevet drøftet med arbejdsmarkedets parter som led i den regelmæssige rapportering om gennemførelsen af den strategiske handlingsplan ("Strategisch Actieplan Limburg in het Kwadraat" — SALK), som blev etableret for at imødekomme de regionale følger af lukningen af Ford Genk-anlægget. 34. De belgiske myndigheder bekræfter, at kravene i den nationale lovgivning og EU-lovgivningen vedrørende kollektiv afskedigelse er blevet overholdt. Oplysninger om foranstaltninger, som er obligatoriske i henhold til national lovgivning eller kollektive aftaler 35. De belgiske myndigheder har bekræftet, at: – den økonomiske EGF-støtte ikke erstatter foranstaltninger, som det påhviler virksomhederne at gennemføre i henhold til national lovgivning eller kollektive aftaler – foranstaltningerne er støtte til individuelle arbejdstagere og ikke skal anvendes til omlægning af virksomheder eller sektorer – foranstaltningerne ikke vil modtage finansiel støtte fra andre EU-fonde eller finansielle instrumenter. Forvaltnings- og kontrolsystemer 36. Ansøgningen indeholder en detaljeret beskrivelse af forvaltnings- og kontrol­systemerne og fastlægger de involverede organers ansvarsområder. Den økonomiske EGF-støtte vil blive forvaltet og kontrolleret af de samme organer som for Den Europæiske Socialfond. En enhed inden for ESF-agenturet Flandern vil fungere som forvaltningsmyndighed og en anden separat enhed inden for ESF-agenturet Flandern vil fungere som attesterende myndighed. Finansiering 37. Artikel 12 i Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020[17] giver mulighed for at mobilisere Den Europæiske Fond for Tilpasning til Globaliseringen (EGF) med et årligt loft på 150 mio. EU (2011-priser) ud over lofterne i de relevante udgiftsområder i den finansielle ramme. 38. Under hensyn til den maksimale økonomiske støtte fra EGF og mulighederne for omfordeling af bevillinger foreslår Kommissionen at mobilisere EGF til det samlede beløb for den støtte, der anmodes om (570 945 EUR), hvilket svarer til 50 % af de samlede omkostninger til foranstaltningerne. 39. Den planlagte afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[18]. 40. Kommissionen forelægger særskilt en anmodning om overførsel for at få specifikke forpligtelsesbevillinger opført på budgettet for 2014, jf. punkt 13 i den interinstitutionelle aftale af 2. december 2013. Kilde til betalingsbevillinger 41. De bevillinger, der er afsat til EGF-budgetposten i budgettet for 2014, vil blive anvendt til at dække beløbet på 570 945 EUR. Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen i henhold til punkt 13 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (ansøgning EGF/2013/012 BE/Ford Genk fra Belgien) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning[19], særlig punkt 13, under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[20], særlig artikel 12, stk. 3, under henvisning til forslag fra Europa-Kommissionen[21], og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og hjælpe disse med at vende tilbage til arbejdsmarkedet. (2) EGF må ikke overstige et maksimalt årligt beløb på 150 mio. EUR (2011-priser), jf. artikel 12 i Rådets forordning (EU, Euratom) nr. 1311/2013 om fastlæggelse af den flerårige finansielle ramme for årene 2014-2020[22]. (3) Belgien indgav den 23. december 2013 en ansøgning om anvendelse af EGF i forbindelse med afskedigelser hos Ford-Werke GmbH og hos 10 af virksomhedens leverandører og supplerede den med yderligere oplysninger frem til den 12. juni 2014. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 570 945 EUR. (4) Som følge af Belgiens ansøgning bør EGF derfor mobiliseres til at yde en økonomisk støtte — VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2014 stilles der et beløb til rådighed fra Den Europæiske Fond for Tilpasning til Globaliseringen (EGF) på 570 945 EUR i forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT L 406 af 30.12.2006, s. 1. [2] Ford-Werke GmbH, der er et datterselskab af Ford of Europe AG, har sit hovedsæde i Köln (Tyskland). Virksomheden driver Ford-produktionsanlæggene i Köln og Saarlouis (Tyskland) og i Genk (Belgien). [3] Kilde: International Organisation of Motor Vehicle Manufacturers (OICA). [4] Kilde: Eurostat (online-datakode: lfsa_egan22d). [5] Jf. EGF-databasen, på adressen http://ec.europa.eu/social/main.jsp?catId=582. [6] Se udkast til Kommissionens forslag om sagerne EGF/2007/01/FR/leverandører til Peugeot (afgørelse KOM(2007) 415 endelig af 12.7.2007), EGF/2007/010 PT/Lisboa-Alentejo (afgørelse KOM(2008) 94 endelig af 20.2.2008), EGF/2008/002 ES/Delphi (afgørelse KOM(2008) 547 endelig af 9.9.2008), EGF/2008/004 ES/Castella y Leon og Aragón (afgørelse KOM(2009) 150 endelig af 26.3.2009), EGF/2009/013 DE/Karmann, (afgørelse KOM(2010) 7 endelig af 22.1.2010), EGF/2012/004 ES/Grupo Santana (afgørelse COM(2014) 116 final af 5.3.2014), EGF/2012/005 SE/Saab (afgørelse COM(2012) 622 final af 19.10.2012), EGF/2012/008 IT/De Tomaso Automobili (afgørelse COM(2013) 469 final af 28.6.2013). [7] Frivillige fratrædelser som en del af den socialplan, der er aftalt mellem arbejdsmarkedets parter. [8] Jf. punkt 0-26. [9] Se pressemeddelelse på adressen https://media.ford.com/content/fordmedia/fna/us/en/news/2010/11/30/ford-genk-agreement-shows-confidence-and-commitment-to-flanders-.html. [10] Se pressemeddelelse på adressen https://media.ford.com/content/fordmedia/fna/us/en/news/2012/10/24/ford-plans-to-restructure-european-manufacturing-operations.html. [11] I overensstemmelse med EGF-forordningens artikel 3a, litra b) kan arbejdstagere, der afskediges efter referenceperioden, optages i gruppen af støtteberettigede arbejdstagere i tilfælde, hvor en ansøgning i medfør af EGF-forordningens artikel 2, litra c) afviger fra de kriterier, der er fastsat i artikel 2, litra a), forudsat at afskedigelserne fandt sted efter den generelle meddelelse om de planlagte afskedigelser, og der kan etableres en klar årsagssammenhæng med den begivenhed, som udløste afskedigelserne i referenceperioden. Da disse betingelser er opfyldt, vil de 43 afskedigelser efter referenceperioden derfor drage fordel af de foranstaltninger, der medfinansieres af EGF. [12] Overordnede grupper inden for den internationale standardfagklassifikation (ISCO-08). [13] Peeters, L., Vancauteren, M., ‘Studie van de economische impact van de sluiting van Ford Genk’, Universiteit Hasselt, november 2013, fås på adressen http://www.uhasselt.be/documents/kizok/impactstudie.pdf. [14] Som en del af de retlige forpligtelser for de arbejdsgivere, der foretager kollektive afskedigelser, har Ford Genk og dennes leverandører hver især været nødt til at oprette en beskæftigelsesenhed (tewerkstellingscel), der vil sørge for genplacering af de afskedigede arbejdstagere (hjælp til jobsøgning og karriererådgivning, aktiveringsgodtgørelse svarende til tre eller seks måneders løn, nedsættelse af de sociale sikringsbidrag for arbejdstager og arbejdsgiver, hvis arbejdstageren finder et job hos en ny arbejdsgiver, delvis refusion af den afskedigende arbejdsgivers genplaceringsomkostninger). Beskæftigelsesenheden sørger for at samle arbejdsgiveren og de pågældende fagforeninger; deres aktiviteter gennemføres af VDAB (visse aktiviteter udliciteres til genplaceringsagenturer). [15] Disse foranstaltninger omfatter oprettelse og forvaltning af webstedet "Werkpuntlimburg" (http://herstructureringenlimburg.vdab.be), tilrettelæggelse af jobbørser, uddannelse med blandet finansiering (VDAB/provinsen Limburg), uddannelseskurser i samarbejde med sektorielle uddannelsesfonde (f.eks. FTML LIMOB), en række særlige foranstaltninger for unge og støtte til iværksætterånd og oprettelse af egen virksomhed. [16] Kun omkostningerne til foranstaltninger, der vedrører den første bølge af afskedigelser (479 arbejdstagere, der er tiltænkt støtte), er medtaget i nærværende EGF-ansøgning. Arbejdstagere, der vil blive berørt af de følgende bølger af afskedigelser, kan blive omfattet af eventuelle efterfølgende EGF-ansøgninger. [17] EUT L 347 af 20.12.2013, s. 884. [18] EUT C 373 af 20.12.2013, s. 1. [19] EUT C 373 af 20.12.2013, s. 1. [20] EUT L 406 af 30.12. 2006, s. 1. [21] EUT C […] af […], s. […]. [22] EUT L 347 af 20.12.2013, s. 884.